Kolmandaks ei saa ma aru, miks peab õiguskantsler Teder tegelema pseudoprobleemiga, arutledes, kas abort on põhiseadusega vastuolus või mitte. Teate, see on minu keha ja minu tulevik. Mina olen ju see, kes selle lapse peab sünnitama ja ta siis ka üles kasvatama.  Seega peaks mul olema ka võimalus otsustada, kas ma tahan seda last või mitte. Kusjuures ma olen päris kindel, et minusugused jaksavadki oma abordi ise kinni maksta. Aga kas viie lapsega üksikema leiaks selleks raha? Kas on siis parem, kui sünnivad lapsed, kelle eest ei jaksa vanemad hoolitseda? Räägime kogu aeg, et ajud on meie peamine vara ja rikkus, aga kui lastele juba maast madalast ei selgitata, et haridus on oluline ja perekond neid ei toeta, siis ma küll ei usu, et me jõuame helgesse tulevikku.